title: A Bizottság (EU) 2015/114 végrehajtási rendelete ( 2015. január 26. ) az Amerikai Egyesült Államokból származó baromfihúsra vonatkozóan az 536/2007/EK rendelettel megnyitott vámkontingens keretében a 2015. április 1-jétől június 30-ig terjedő alidőszakra megállapított mennyiséghez hozzáadandó mennyiségek meghatározásáról

text:
               27.1.2015

               HU

               Az Európai Unió Hivatalos Lapja

               L 20/38

         A BIZOTTSÁG (EU) 2015/114 VÉGREHAJTÁSI RENDELETE
   (2015. január 26.)
   az Amerikai Egyesült Államokból származó baromfihúsra vonatkozóan az 536/2007/EK rendelettel megnyitott vámkontingens keretében a 2015. április 1-jétőljúnius 30-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               Az 536/2007/EK bizottsági rendelet (2) éves vámkontingenst nyitott meg az Amerikai Egyesült Államokból származó baromfihús-ágazati termékek behozatalára vonatkozóan.

               (2)

               A 2014. december 1. és 7. között a 2015. január 1-jétőlmárcius 31-ig terjedő alidőszakra benyújtott behozataliengedély-kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre az 536/2007/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2015. április 1-jétőljúnius 30-ig terjedő alidőszakra megállapított mennyiségekhez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 26-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2007. május 15-i 536/2007/EK rendelete az Amerikai Egyesült Államok részére a baromfihúsra vonatkozóan kiutalt vámkontingens megnyitásáról és kezeléséről (HL L 128., 2007.5.16., 6. o.).

      MELLÉKLET

                  Tételszám

                  A 2015. április 1-jétől június 30-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban)

                  09.4169

                  16 008 750


title: A Tanács (EU) 2017/1090 végrehajtási rendelete (2017. június 20.) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) bekezdésének végrehajtásáról

text:
               21.6.2017

               HU

               Az Európai Unió Hivatalos Lapja

               L 158/1

         A TANÁCS (EU) 2017/1090 VÉGREHAJTÁSI RENDELETE
   (2017. június 20.)
   a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Közép-afrikai Köztársaságban kialakult helyzetre tekintettel korlátozó intézkedések meghozataláról szóló, 2014. március 10-i 224/2014/EU tanácsi rendeletre (1) és különösen annak 17. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2014. március 10-én elfogadta a 224/2014/EU rendeletet.

               (2)

               Az Egyesült Nemzetek Biztonsági Tanácsának a 2127 (2013) sz. ENSZ BT-határozat alapján létrehozott bizottsága 2017. május 17-én egy személyt felvett a korlátozó intézkedések hatálya alá tartozó személyek és szervezetek jegyzékébe. A Tanács 2017. május 24-én elfogadta az (EU) 2017/890 végrehajtási rendeletet (2), amellyel felvette az érintett személyt a 224/2014/EU rendelet I. mellékletében szereplő jegyzékbe.

               (3)

               Az érintett személyre vonatkozó információkat ki kell egészíteni, a 224/2014/EU rendelet I. mellékletét pedig ennek megfelelően módosítani kell,

         ELFOGADTA EZT A RENDELETET:
   1. cikk
   A 224/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2017. június 20-án.

            a Tanács részéről

            az elnök

         H. DALLI

      (1)  HL L 70., 2014.3.11., 1. o.

      (2)  A Tanács (EU) 2017/890 végrehajtási rendelete (2017. május 24.) a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU rendelet 17. cikke (1) bekezdésének végrehajtásáról (HL L 138., 2017.5.25., 1. o.).

      MELLÉKLET
      A 224/2014/EU rendelet I. mellékletében alábbi személyre vonatkozó bejegyzés helyébe a következő bejegyzés lép:

                     „12.

                     Abdoulaye HISSENE (más néven: a) Abdoulaye Issène; b) Abdoulaye Hissein; c) Hissene Abdoulaye; d) Abdoulaye Issène Ramadane; e) Abdoulaye Issene Ramadan; f) Issene Abdoulaye

                        Születési idő: 1967

                        Születési hely: Ndele, Bamingui-Bangoran, Közép-afrikai Köztársaság

                        Állampolgárság: közép-afrikai köztársasági

                        Útlevélszám: közép-afrikai köztársasági diplomataútlevelének száma: D00000897, kiállítás dátuma: 2013. április 5. (érvényes 2018. április 4-ig)

                        Cím: a) KM5, Bangui, Közép-afrikai Köztársaság, b) Nana-Grebizi, Közép-afrikai Köztársaság

                        Az ENSZ általi jegyzékbe vétel dátuma:2017. május 17.

                        Egyéb információk: Hissène korábban ifjúsági és sportminiszter volt a Közép-afrikai Köztársaság volt elnökének, Michel Djotodiának a kabinetjében. Ezt megelőzően a Hazafias Front az Igazságért és a Békéért elnevezésű politikai párt vezetője volt. Emellett Banguiban, különösen a PK5-ös (harmadik) körzetben fegyveres milíciák vezetője is volt.

                        A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó információ:

                     Abdoulaye Hissène-t 2017. május 17-én vették jegyzékbe a 2339 (2017) sz. ENSZ-BT határozat 16. pontja, valamint 17. pontjának g) alpontja alapján, mint olyan személyt, aki „részt vesz a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatja azokat, ideértve a politikai átmenet folyamatát, illetve a stabilizáció és megbékélés folyamatát veszélyeztető vagy akadályozó, vagy az erőszakot tápláló cselekményeket is;” továbbá „részt vesz az ENSZ-missziók vagy nemzetközi biztonsági erők, mint például a MINUSCA, az európai uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában.”

                           További információk:

                     Abdoulaye Hissène és a volt Séléka más tagjai a Közép-afrikai Köztársaság volt elnökével, François Bozizéval szövetséges anti-balakabeli szabotőrökkel, többek között Maxime Mokommal együttműködve 2015 szeptemberében erőszakos tüntetéseket és összecsapásokat szítottak egy meghiúsult államcsíny részeként, amelynek célja a kormány megdöntése volt, amíg Catherine Samba-Panza akkori elnök az ENSZ 2015. évi Közgyűlésén tartózkodott. A Közép-afrikai Köztársaság kormánya több, a meghiúsult államcsínyhez kapcsolódó bűncselekménnyel – például gyilkossággal, gyújtogatással, kínzással és fosztogatással – vádolja Mokomot, Hissène-t és másokat.
                     2015-től Hissène volt a Bangui PK5-ös körzetében működő és több mint 100 taggal rendelkező fegyveres milíciák egyik fő vezetője. E minőségében akadályozta a szabad mozgást, és az államhatalomnak a térségben történő helyreállítását, többek között azzal, hogy jogellenesen megadóztatta a szállítási és kereskedelmi tevékenységeket. 2015 második felében a volt Séléka „nairobistáinak” képviselője volt Banguiban, és szoros kapcsolatban állt a Mokom vezetése alatt álló anti-balaka csoportok harcosaival. A 2015. szeptember 26. és október 3. között Banguiban történt erőszakos cselekményekben Haroun Gaye és Hissène irányítása alatt álló fegyveresek is részt vettek.
                     A gyanú szerint 2015. december 13-án, az alkotmányos népszavazás napján Hissène csoportjának tagjai is részt vettek a volt Séléka vezetője, Mohamed Moussa Dhaffane járműve elleni támadásban. Hissène-t azzal vádolják, hogy az ő irányítása mellett hajtották végre a Bangui KM5-ös körzetében történt erőszakos cselekményeket, amelyekben öt ember életét vesztette, húsz megsebesült, más lakosok pedig a támadás miatt nem tudtak részt venni az alkotmányos népszavazáson. Hissène veszélybe sodorta a választások megrendezését azzal, hogy megtorló támadásokat szított különböző csoportok között.
                     A rendőrség 2016. március 15-én Bangui M'poko repülőterén elfogta és a nemzeti csendőrség kutatási és nyomozási egységének átadta Hissène-t. A milíciája a későbbiekben erőszakkal kiszabadította, és ellopott egy fegyvert, amelyet korábban a MINUSCA adott át a szankcióbizottság által jóváhagyott mentesség iránti kérelem alapján.
                     2016. június 19-én, miután a belső biztonsági erők a PK12-es körzetben muszlim kereskedőket tartóztattak le, Gaye és Hissène milíciái Banguiban elraboltak öt rendőrt. A MINUSCA június 20-án megpróbálta kiszabadítani az elrabolt rendőröket. Hissène és Gaye fegyveresei tűzharcba keveredtek a túszok kiszabadítását megkísérlő békefenntartókkal, aminek eredményeképpen legalább hat személy életét vesztette, egy békefenntartó pedig megsebesült.
                     2016. augusztus 12-én Hissène vezetett egy hat járműből álló konvojt, amely állig felfegyverzett személyeket szállított. A Banguiból menekülő konvojt a MINUSCA Sibuttól délre feltartóztatta. Észak felé haladva a konvoj több ellenőrzőponton is tűzharcot vívott a belső biztonsági erőkkel. A MINUSCA-nak sikerült Sibuttól déli irányban 40 kilométerre megállítania a konvojt. Hosszas tűzharcot követően elfogtak 11 személyt, de Hissène és több társa elmenekült. A letartóztatottak a MINUSCA-nak elmondták, hogy Hissène volt a konvoj vezetője, céljuk pedig az volt, hogy eljussanak Briába és ott részt vegyenek a volt Sélékához tartozó csoportok gyűlésén, amelyet Nourredine Adam szervezett.
                     A szakértői csoport kétszer – 2016 augusztusában és szeptemberében – Sibutba utazott, hogy megvizsgálja az Hissène, Gaye és Hamit Tidjani konvojához tartozó, a MINUSCA által augusztus 13-án lefoglalt tárgyakat. A csoport az Hissène házában augusztus 16-án lefoglalt lőszereket is megvizsgálta. A hat járműben és a letartóztatott személyeknél halált okozó és halált nem okozó katonai felszereléseket egyaránt találtak. A központi csendőrség 2016. augusztus 16-án rajtaütött Hissène bangui otthonán, ahol több mint 700 fegyvert találtak.
                     Egy volt Séléka-tagokból álló csoport 2016. szeptember 4-én hat motorkerékpáron Kaga-Bandoróból elindult, hogy felvegye Hissène-t és társait, és Dékoa mellett tüzet nyitott a MINUSCA tagjaira. Az incidens során egy volt Séléka-harcos életét vesztette, két békefenntartó és egy polgári személy pedig megsebesült.”


title: A Bizottság (EU) 2017/1376 végrehajtási rendelete (2017. július 25.) a warfarin 14. terméktípusba tartozó biocid termékekben hatóanyagként történő felhasználására vonatkozó jóváhagyás megújításáról (EGT-vonatkozású szöveg. )

text:
               26.7.2017

               HU

               Az Európai Unió Hivatalos Lapja

               L 194/9

         A BIZOTTSÁG (EU) 2017/1376 VÉGREHAJTÁSI RENDELETE
   (2017. július 25.)
   a warfarin 14. terméktípusba tartozó biocid termékekben hatóanyagként történő felhasználására vonatkozó jóváhagyás megújításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 14. cikke (4) bekezdésének a) pontjára,
   mivel:

               (1)

               A warfarin hatóanyagnak a 14. terméktípusba tartozó biocid termékekben rágcsálóirtó szerként való felhasználása az 528/2012/EU rendelet értelmében jóváhagyásra került.

               (2)

               Az 528/2012/EU rendelet 13. cikke (1) bekezdésének megfelelően az Európai Vegyianyag-ügynökséghez (a továbbiakban: az Ügynökség) kérelem érkezett az említett hatóanyag jóváhagyásának megújítása iránt. A kérelmet Írország illetékes hatósága értékelte illetékes értékelő hatóságként.

               (3)

               2016. március 25-én az illetékes értékelő hatóság benyújtotta az Ügynökséghez a warfarin jóváhagyásának megújítására vonatkozó ajánlását.

               (4)

               2016. június 16-án az Ügynökség biocid termékekkel foglalkozó bizottsága megfogalmazta az Ügynökség véleményét (2), amelyben figyelembe vette az illetékes értékelő hatóság következtetéseit.

               (5)

               Az említett vélemény szerint a warfarin teljesíti az 1272/2008/EK európai parlamenti és tanácsi rendelet (3) szerinti 1A. kategóriájú, reprodukciót károsító anyagként való osztályozás kritériumait. A warfarin tehát teljesíti az 528/2012/EU rendelet 5. cikke (1) bekezdésének c) pontjában meghatározott kizárási kritériumokat.

               (6)

               Ezenfelül a warfarint tartalmazó termékek használata még szigorú kockázatkezelési intézkedések alkalmazása mellett is aggályos az elsődleges és másodlagos mérgezés szempontjából, ezért a warfarin teljesíti a helyettesítendő hatóanyagokra vonatkozó, az említett rendelet 10. cikke (1) bekezdésének e) pontja szerinti kritériumot is.

               (7)

               Az 528/2012/EU rendelet 12. cikke értelmében a kizárási kritériumokat teljesítő hatóanyagok jóváhagyása csak abban az esetben újítható meg, ha a rendelet 5. cikkének (2) bekezdésében meghatározott eltérési feltételek legalább egyike továbbra is teljesül.

               (8)

               Az 528/2012/EU rendelet 10. cikke (3) bekezdésének megfelelően az Ügynökség nyilvános konzultációt szervezett annak érdekében, hogy releváns információkat gyűjtsön a warfarinra vonatkozóan, a rendelkezésre álló helyettesítő anyagokra vonatkozó információkat is beleértve.

               (9)

               A Bizottság egyedi nyilvános konzultációt is indított annak érdekében, hogy információkat gyűjtsön arról, hogy teljesülnek-e az 528/2012/EU rendelet 5. cikkének (2) bekezdésében meghatározott eltérési feltételek. A Bizottság a nyilvánosság számára hozzáférhetővé tette a konzultáció során beérkezett hozzászólásokat.

               (10)

               A két fent említett nyilvános konzultációhoz érkezett hozzászólásokat, valamint a véralvadásgátló hatású rágcsálóirtó szerekre vonatkozó kockázatcsökkentő intézkedésekről szóló bizottsági jelentés (4) 1. mellékletében szereplő, a véralvadásgátló hatású rágcsálóirtó szerek alternatíváinak elérhetőségére vonatkozó információkat megvitatták a tagállamokkal a biocid termékekkel foglalkozó állandó bizottság keretében.

               (11)

               A rágcsálók kórokozókat hordozhatnak, amelyek számos olyan zoonózisért felelősek, amely komoly veszélyt jelenthet az emberek, illetve az állatok egészségére. A rágcsálók elleni nem vegyi jellegű, például mechanikus, elektromos vagy ragasztós csapdákkal történő védekezés vagy megelőzés módszerei nem mindig elég hatékonyak, és további kételyeket vet fel, hogy használatuk emberséges-e, vagy szükségtelen szenvedést okoz a rágcsálóknak. Lehetséges, hogy a rágcsálóirtó szerként jóváhagyott alternatív hatóanyagok nem minden felhasználói csoport számára megfelelőek, illetve nem minden rágcsálófaj ellen hatékonyak. Mivel a rágcsálók elleni hatékony védekezés nem támaszkodhat kizárólag a rágcsálók elleni, nem vegyi jellegű, említett védekezési vagy megelőzési módszerekre, a warfarin az említett alternatívák mellett alapvetően fontosnak tűnik a rágcsálók elleni megfelelő védekezés biztosításához. Ezért a warfarin használata megelőzi vagy korlátozza az emberek és az állatok egészségére a rágcsálók által jelentett súlyos veszélyt. Így az 5. cikk (2) bekezdésének b) pontjában meghatározott feltétel teljesül.

               (12)

               A rágcsálók elleni védekezés jelenleg nagyrészt a véralvadásgátló hatású rágcsálóirtó szereken alapul, ezért jóváhagyásuk megtagadása a rágcsálók elleni védekezés elégtelenségéhez vezetne. Ez nemcsak az emberek vagy állatok egészségére, illetve a környezetre gyakorolhat jelentős negatív hatást, hanem azt is befolyásolná, hogy a lakosság mennyire érzi magát biztonságban a rágcsálóknak való expozíció tekintetében, illetve számos olyan gazdasági tevékenység biztonságosságára is kihatna, amelyet a rágcsálók károsíthatnak, gazdasági és társadalmi következményeket okozva. Másfelől a warfarintartalmú termékek használatából eredő, az emberek és az állatok egészségét, illetve a környezetet érintő kockázatok mérsékelhetők, amennyiben a termékeket bizonyos előírásoknak és feltételeknek megfelelően használják. Mindezt figyelembe véve a warfarin hatóanyag jóváhagyásának megtagadása aránytalanul nagyobb negatív hatással lenne a társadalomra, mint a vegyi anyag használatából adódó kockázatok. Vagyis az 5. cikk (2) bekezdésének c) pontjában meghatározott feltétel is teljesül.

               (13)

               Ezért helyénvaló megújítani a warfarinnak a 14. terméktípusba tartozó biocid termékekben bizonyos előírások és feltételek betartása mellett történő felhasználása jóváhagyását.

               (14)

               A warfarin az 528/2012/EU rendelet 10. cikke (1) bekezdésének a) és e) pontja szerint helyettesítendő hatóanyag, ezért a jóváhagyás megújítása az említett rendelet 10. cikkének (4) bekezdésében előírt időtartamra engedélyezhető.

               (15)

               Az (EU) 2016/135 bizottsági végrehajtási határozattal (5) a flokumafennek, a brodifakumnak és a warfarinnak a 14. terméktípusba tartozó biocid termékekben történő felhasználására vonatkozó jóváhagyás eredeti érvényességi idejét 2018. június 30-ig meghosszabbították. Mivel az említett jóváhagyások megújítására vonatkozó kérelmek vizsgálata befejeződött, indokolt az (EU) 2016/135 végrehajtási határozatot hatályon kívül helyezni.

               (16)

               Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,

         ELFOGADTA EZT A RENDELETET:
   1. cikk
   A Bizottság – a mellékletben szereplő előírások és feltételek betartása mellett – megújítja a warfarinak a 14. terméktípusba tartozó biocid termékek hatóanyagaként történő felhasználása jóváhagyását.
   2. cikk
   Az (EU) 2016/135 végrehajtási határozat hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 25-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

      (4)  Risk mitigation measures for anticoagulant rodenticides – Final Report (A véralvadásgátló hatású rágcsálóirtó szerekre vonatkozó kockázatcsökkentő intézkedések – Végleges jelentés), Európai Bizottság (2014), Brüsszel, Belgium. 100 oldal, ISBN 978-92-79-44992-5.

      (5)  A Bizottság (EU) 2016/135 végrehajtási határozata (2016. január 29.) a flokumafen, a brodifakum és a warfarin 14. terméktípusba tartozó biocid termékekben történő felhasználására vonatkozó jóváhagyás érvényességi idejének meghosszabbításáról (HL L 25., 2016.2.2., 65. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás lejárta

                  Terméktípus

                  Egyedi feltételek

                  Warfarin

                  IUPAC-név:
                  (RS)-4-hidroxi-3-(3-oxo-1-fenilbutil)-kumarin
                  EK-szám: 201-377-6
                  CAS-szám: 81-81-2

                  990 g/kg

                  2024. június 30.

                  14

                  A warfarin az 528/2012/EU rendelet 10. cikke (1) bekezdésének a) és e) pontja szerint helyettesítendő hatóanyagnak tekintendő.
                  Biocid termékek esetében az engedélyezés általános feltételei a következők:

                              1.

                              A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki. Ezenfelül az 528/2012/EU rendelet VI. melléklete 10. pontjának megfelelően a termék értékelése során meg kell vizsgálni, hogy az 528/2012/EU rendelet 5. cikkének (2) bekezdésében foglalt feltételek teljesülhetnek-e.

                              2.

                              A termékek használata a tagállamokban csak akkor engedélyezhető, ha az 528/2012/EU rendelet 5. cikkének (2) bekezdésében előírt feltételek közül legalább egy teljesül.

                              3.

                              A warfarin névleges koncentrációja a termékekben nem haladhatja meg a 790 mg/kg-ot.

                              4.

                              A termékeknek keserű ízanyagot és festékanyagot kell tartalmazniuk.

                              5.

                              A termékek nem engedélyezhetők nyomjelző por formájában.

                              6.

                              A nyomjelző portól eltérő kontakt készítmények csak foglalkozásszerű szakemberek általi használatra engedélyezhetők beltéri, gyermekek, illetve nem célzott állatok számára nem hozzáférhető helyeken.

                              7.

                              A termékek nem engedélyezhetők állandó vagy ritmusos (pulzáló) utántöltési rendszerű kezelésekben történő felhasználásra.

                              8.

                              Kizárólag felhasználásra kész termékek engedélyezhetők.

                              9.

                              Minimálisra kell csökkenteni az emberek, a nem célzott állatok és a környezet elsődleges és másodlagos expozícióját minden rendelkezésre álló és megfelelő kockázatcsökkentő intézkedés megfontolása és meghozatala révén. Ezek közé tartozik például a lehetőség szerint foglalkozásszerű vagy szakképzett foglalkozásszerű általi használatra vonatkozó korlátozás, valamint további különleges feltételek meghatározása az egyes felhasználói kategóriák tekintetében.

                              10.

                              A tetemeket és az el nem fogyasztott csalétkeket a helyi követelményeknek megfelelően kell ártalmatlanítani. Az ártalmatlanítás módszerét külön le kell írni a nemzeti engedélyezés termékjellemzőinek összefoglalójában, és jelezni kell a termék címkéjén.

                        Az általános feltételeken túlmenően a lakosság által használandó biocid termékek esetében az engedélyezés feltételei a következők:

                              1.

                              A termékek csak felnyitás ellen védett csalétekállomásokban történő felhasználásra engedélyezhetők.

                              2.

                              A termékekben elhelyezett csalétek maximális mennyisége csomagonként:

                                          a)

                                          a csak egerek elleni védekezésre használt termékek esetében:

                                                      i.

                                                      granulátum, pellet vagy paszta formájú csalétek esetében 250 g.

                                                      ii.

                                                      viasztömb formájú csalétek esetében: 500 g.

                                          b)

                                          A csak patkányok vagy egerek és patkányok elleni védekezésre használt termékek esetében:

                                                      i.

                                                      szemcse, pellet vagy paszta formájú csalétek esetében 750 g.

                                                      ii.

                                                      viasztömb formájú csalétek esetében: 1 500  g.

                              3.

                              A Rattus norvegicus és a Rattus rattus elleni termékek csak beltéri, illetve épületeken belüli és azok környékén történő felhasználásra engedélyezhetők.

                              4.

                              A Mus musculus elleni termékek csak beltéri felhasználásra engedélyezhetők.

                              5.

                              A termék forgalmazóinak gondoskodniuk kell arról, hogy a termékeket a véralvadásgátló hatású rágcsálóirtó szerekhez kapcsolódó általános kockázatokra vonatkozó, a használatnak a szükséges minimumra való korlátozását szolgáló intézkedésekre vonatkozó, valamint a megfelelő óvintézkedésekre vonatkozó információk kísérjék.

                              6.

                              Az ömlesztett kiszerelésű termékek, például granulátum vagy pellet formájában gyártott csalétkek csak tasakokban vagy egyéb módon csomagolva engedélyezhetők, hogy csökkenteni lehessen az emberek és a környezet expozícióját.

                        Az általános feltételeken túlmenően a foglalkozásszerű felhasználók által használandó biocid termékek esetében az engedélyezés feltételei a következők:

                              1.

                              a termékek nem engedélyezhetők csatornákban, nyílt terepen vagy hulladéklerakókban történő felhasználásra.

                              2.

                              A termékek csak felnyitás ellen védett csalétekállomásokban történő felhasználásra engedélyezhetők.

                              3.

                              A termékeket foglalkozásszerű felhasználók számára forgalmazó személyeknek gondoskodniuk kell arról, hogy a termékek ne kerüljenek lakossági felhasználásra.

                        Az általános feltételeken túlmenően a szakképzett foglalkozásszerű felhasználók által használandó biocid termékek esetében az engedélyezés feltételei a következők:

                              1.

                              a termékek engedélyezhetők csatornákban, nyílt terepen vagy hulladéklerakókban történő felhasználásra.

                              2.

                              A termékek felhasználása engedélyezhető fedett és védett etetőhelyeken, amennyiben azok ugyanolyan szintű védelmet biztosítanak a nem célzott fajok és az emberek tekintetében, mint a felnyitás ellen védett csalétekállomások.

                              3.

                              A termékeket szakképzett foglalkozásszerű felhasználók számára forgalmazó személyeknek biztosítaniuk kell, hogy a termékekhez e szakképzett foglalkozásszerű felhasználókon kívül más személy ne férjen hozzá.

         (1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.


title: A Bizottság (EU) 2017/1222 végrehajtási rendelete (2017. június 26.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kiełbasa biała parzona wielkopolska [OFJ])

text:
               7.7.2017

               HU

               Az Európai Unió Hivatalos Lapja

               L 174/13

         A BIZOTTSÁG (EU) 2017/1222 VÉGREHAJTÁSI RENDELETE
   (2017. június 26.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Kiełbasa biała parzona wielkopolska [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Lengyelország kérelmét (2) a „Kiełbasa biała parzona wielkopolska” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Kiełbasa biała parzona wielkopolska” elnevezést be kell jegyezni,

         ELFOGADTA EZT A RENDELETET:
   1. cikk
   A „Kiełbasa biała parzona wielkopolska” (OFJ) elnevezés bejegyzésre kerül.
   Az első albekezdésben említett elnevezés a 668/2014/EU bizottsági végrehajtási rendelet (3) XI. mellékletének 1.2. osztályába – Húsipari termékek (főzve, sózva, füstölve stb.) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 26-án.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 73., 2017.3.9., 25. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 237/2012/EU végrehajtási rendelete ( 2012. március 19. ) a Saccharomyces cerevisiae (CBS 615.94) által termelt alfa-galaktozidáz (EC 3.2.1.22) és az Aspergillus niger (CBS 120604) által termelt endo-1,4-béta-glükanáz (EC 3.2.1.4) brojlercsirkék takarmány-adalékanyagaként történő engedélyezéséről (az engedély jogosultja: Kerry Ingredients and Flavours)  EGT-vonatkozású szöveg

text:
               20.3.2012

               HU

               Az Európai Unió Hivatalos Lapja

               L 80/1

         A BIZOTTSÁG 237/2012/EU VÉGREHAJTÁSI RENDELETE
   (2012. március 19.)
   a Saccharomyces cerevisiae (CBS 615.94) által termelt alfa-galaktozidáz (EC 3.2.1.22) és az Aspergillus niger (CBS 120604) által termelt endo-1,4-béta-glükanáz (EC 3.2.1.4) brojlercsirkék takarmány-adalékanyagaként történő engedélyezéséről (az engedély jogosultja: Kerry Ingredients and Flavours)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.

               (2)

               Az 1831/2003/EK rendelet 7. cikkének megfelelően kérelmet nyújtottak be a Saccharomyces cerevisiae (CBS 615.94) által termelt alfa-galaktozidáz (EC 3.2.1.22) és az Aspergillus niger (CBS 120604) által termelt endo-1,4-béta-glükanáz (EC 3.2.1.4) engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem tárgya az „állattenyésztésben alkalmazott adalékanyagok” adalékanyag-kategóriába sorolandó, a Saccharomyces cerevisiae (CBS 615.94) által termelt alfa-galaktozidáz (EC 3.2.1.22) és az Aspergillus niger (CBS 120604) által termelt endo-1,4-béta-glükanáz (EC 3.2.1.4) brojlercsirkék takarmány-adalékanyagaként történő engedélyezése.

               (4)

               Az Európai Élelmiszer-biztonsági Hatóság (a továbbiakban: Hatóság) 2011. november 17-i véleményében (2) megállapította, hogy a javasolt felhasználási feltételek mellett a Saccharomyces cerevisiae (CBS 615.94) által termelt alfa-galaktozidáz (EC 3.2.1.22) és az Aspergillus niger (CBS 120604) által termelt endo-1,4-béta-glükanáz (EC 3.2.1.4) nincs káros hatással sem az állati és emberi egészségre, sem a környezetre, ugyanakkor használatával javulhat a kifejlett brojlercsirkék testtömege. A Hatóság szerint nem szükséges egyedi nyomonkövetési előírásokat elrendelni a forgalomba hozatalt követően. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányokban felhasznált takarmány-adalékanyagokra alkalmazott analitikai módszerről szóló jelentést.

               (5)

               A Saccharomyces cerevisiae (CBS 615.94) által termelt alfa-galaktozidázból (EC 3.2.1.22) és az Aspergillus niger (CBS 120604) által termelt endo-1,4-béta-glükanázból (EC 3.2.1.4) álló készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesültek. Ennek megfelelően e készítmény használatát az e rendelet mellékletében meghatározottak szerint engedélyezni kell.

               (6)

               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben megadott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. március 19-én.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal 2011; 9(12):2451.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  Aktivitási egység/kg 12%-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok

                  4a17

                  Kerry Ingredients and Flavours

                  Alfa-galaktozidáz
                  (EC 3.2.1.22)
                  Endo-1,4-béta-glükanáz
                  (EC 3.2.1.4)

                                 Az adalékanyag összetétele

                              A Saccharomyces cerevisiae (CBS 615.94) által termelt alfa-galaktozidázból (EC 3.2.1.22) és az Aspergillus niger (CBS 120604) által termelt endo-1,4-béta-glükanázból (EC 3.2.1.4) álló készítmény, szilárd formában, amely legkisebb aktivitása:

                                          —

                                          1 000 U (1) alfa-galaktozidáz/g

                                          —

                                          5 700 U (2) endo-1,4-béta-glükanáz/g

                                 A hatóanyag jellemzése

                              A Saccharomyces cerevisiae (CBS 615.94) által termelt alfa-galaktozidáz és az Aspergillus niger (CBS 120604) által termelt endo-1,4-béta-glükanáz

                                 Analitikai módszer
                                  (3)

                              Meghatározás

                                          —

                                          kolorimetriás módszer a p-nitrofenil-alfa-galaktopiranozid szubsztrátból alpfa-galaktozidáz hatására felszabaduló p-nitrofenol mérésére

                                          —

                                          kolorimetriás módszer az azurinnal térhálósított árpa-glükán szubsztrátból endo-1,4-béta-glükanáz hatására felszabaduló vízoldható festék mérésére.

                  Brojlercsirke

                  —

                  50 U alfa-galaktozidáz
                  285 U endo-1,4-béta-glükanáz

                  —

                              1.

                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.

                              2.

                              Legnagyobb ajánlott adag:

                                          —

                                          100 U alfa-galaktozidáz/kg

                                          —

                                          570 U endo-1,4-béta-glükanáz/kg

                              3.

                              Biztonsági előírás: használatkor védőmaszk, védőszemüveg és védőkesztyű viselése kötelező.

                  2022. április 9.

         (1)  1 U az az enzimmennyiség, amely p-nitrofenil-alfa-galaktopiranozidból (pNPG) 5,0 pH-nál és 37 °C-on percenként 1 μmol p-nitrofenolt szabadít fel.

         (2)  1 U az az enzimmennyiség, amely béta-glükánból 5,0 pH-nál és 50 °C-on percenként 1 mg redukálócukrot (glükóz-ekvivalenst) szabadít fel.

         (3)  Az analitikai módszerek részletes leírása a közösségi referencialaboratórium alábbi weboldalán található:http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság (EU) 2017/1914 végrehajtási rendelete (2017. október 19.) a szalinomicin-nátrium (Sacox 120 microGranulate és Sacox 200 microGranulate) brojlercsirkék és tojójércék takarmány-adalékanyagaként történő felhasználásának engedélyezéséről, valamint az 1852/2003/EK és az 1463/2004/EK rendelet hatályon kívül helyezéséről (az engedély jogosultja a Huvepharma NV) (EGT-vonatkozású szöveg. )

text:
                  20.10.2017

                  HU

                  Az Európai Unió Hivatalos Lapja

                  L 271/1

            A BIZOTTSÁG (EU) 2017/1914 VÉGREHAJTÁSI RENDELETE
      (2017. október 19.)
      a szalinomicin-nátrium (Sacox 120 microGranulate és Sacox 200 microGranulate) brojlercsirkék és tojójércék takarmány-adalékanyagaként történő felhasználásának engedélyezéséről, valamint az 1852/2003/EK és az 1463/2004/EK rendelet hatályon kívül helyezéséről (az engedély jogosultja a Huvepharma NV)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére valamint 13. cikke (3) bekezdésére,
      mivel:

                  (1)

                  Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

                  (2)

                  A szalinomicin-nátrium 120 g/kg (Sacox 120 microGranulate) használatát a 70/524/EGK irányelvvel összhangban az 1852/2003/EK bizottsági rendelet (3) 10 évre engedélyezte tojójércéknél, az 1463/2004/EK bizottsági rendelet (4) pedig brojlercsirkéknél. Az említett adalékanyagot ezt követően az 1831/2003/EK rendelet 10. cikkének (1) bekezdése alapján meglévő termékként felvették a takarmány-adalékanyagok nyilvántartásába.

                  (3)

                  Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a szalinomicin-nátrium 120 g/kg (Sacox 120 microGranulate) brojlercsirkék és tojójércék takarmány-adalékanyagaként történő újraértékelése iránt. Az említett rendelet 7. cikkének megfelelően kérelmet nyújtottak be egy új összetételű, a „kokcidiosztatikumok és hisztomonosztatikumok” adalékanyag-kategóriába sorolandó, 200 g/kg szalinomicin-nátriumot tartalmazó készítmény (Sacox 200 microGranulate) engedélyezése iránt. Az említett rendelet 13. cikkének (3) bekezdésével összhangban kérelmet nyújtottak be a levágás előtti várakozási idő egy napról nulla napra való csökkentése iránt, valamint az adalékanyagra vonatkozó, jelenleg valamennyi nedves szövet esetében 5 μg/kg-ban megállapított maradékanyag-határértéknek (MRL) a májban 0,150 mg/kg-ra, a vesében 0,040 mg/kg-ra, az izomszövetben 0,015 mg/kg-ra, a bőrben és zsírban pedig 0,150 mg/kg-ra való módosítása iránt. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                  (4)

                  Az Európai Élelmiszerbiztonsági Hatóság (a továbbiakban: Hatóság) 2016. december 6-i véleményében (5) megállapította, hogy a szalinomicin-nátrium 120 g/kg (Sacox 120 microGranulate) és a szalinomicin-nátrium 200 g/kg (Sacox 200 microGranulate) a javasolt felhasználási feltételek mellett nincs káros hatással sem az állati vagy az emberi egészségre, sem a környezetre. A Hatóság megállapította továbbá, hogy a szalinomicin-nátrium 120 g/kg (Sacox 120 microGranulate) és a szalinomicin-nátrium 200 g/kg (Sacox 200 microGranulate) hatékonyan szolgálja a kokcidiózis elleni védekezést a brojlercsirkék esetében, amely megállapítás kiterjeszthető a tojójércékre is. A Hatóság szerint a legmagasabb adagolás melletti expozíció-becslések esetében elfogadható a nulla napos várakozási idő. A Hatóság véleménye alapján nincs szükség szermaradvány-határértékek (MRL-ek) megállapítására. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                  (5)

                  Azonban az ellenőrzés érdekében a kérelemnek megfelelően indokolt meghatározni a máj, az izomszövet, és a bőr/zsír esetében alkalmazandó MRL-eket. Szükséges továbbá helyszíni nyomonkövetést végezni az Eimeria-fajok szalinomicin-nátriumnal szembeni rezisztenciája kapcsán, lehetőleg az engedélyezési időszak második felében.

                  (6)

                  A szalinomicin-nátrium (Sacox 120 microGranulate és Sacox 200 microGranulate) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                  (7)

                  Az 1852/2003/EK és az 1463/2004/EK rendeletet hatályon kívül kell helyezni.

                  (8)

                  Mivel biztonsági okok nem indokolják az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                  (9)

                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

            ELFOGADTA EZT A RENDELETET:
      1. cikk
      Engedélyezés
      A mellékletben meghatározott, a „kokcidiosztatikumok és hisztomonosztatikumok” adalékanyag-kategóriába tartozó készítmények takarmány-kokcidiosztatikumként történő felhasználása a mellékletben meghatározott feltételek mellett engedélyezett.
      2. cikk
      Az 1852/2003/EK rendelet hatályon kívül helyezése
      Az 1852/2003/EK rendelet hatályát veszti.
      3. cikk
      Az 1463/2004/EK rendelet hatályon kívül helyezése
      Az 1463/2004/EK rendelet hatályát veszti.
      4. cikk
      Átmeneti intézkedések
      A mellékletben szereplő készítmény és az azt tartalmazó takarmányok, amelyeket 2018. május 9. előtt állítottak elő és címkéztek fel a 2017. november 9. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
      5. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 19-én.

               a Bizottság részéről

               az elnök

            Jean-Claude JUNCKER

         (1)  HL L 268., 2003.10.18., 29. o.

         (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

         (3)  A Bizottság 1852/2003/EK rendelete (2003. október 21.) egy kokcidiosztatikum takarmányokban történő alkalmazásának 10 évre szóló engedélyezéséről (HL L 271., 2003.10.22., 13. o.).

         (4)  A Bizottság 1463/2004/EK rendelete (2004. augusztus 17.) a kokcidiosztatikumok és egyéb gyógyászati anyagok csoportjába tartozó „Sacox 120 microGranulate” adalékanyag takarmányokban való felhasználásának tíz évre történő engedélyezéséről (HL L 270., 2004.8.18., 5. o.).

         (5)  EFSA Journal 2017; 15(1):4670.

         MELLÉKLET

                     Az adalékanyag azonosító száma

                     Az engedély jogosultjának neve

                     Adalékanyag
                     (kereskedelmi név)

                     Összetétel, kémiai képlet, leírás, analitikai módszer

                     Állatfaj vagy -kategória

                     Maximális életkor

                     Legkisebb tartalom

                     Legnagyobb tartalom

                     Egyéb rendelkezések

                     Az engedély lejárta

                     Maradékanyag-határértékek (MRL) az adott állati eredetű élelmiszerben

                     mg hatóanyag/kg 12 %-os nedvességtartalmú teljes értékű takarmányban

                        Kokcidiosztatikumok és hisztomonosztatikumok

                     51766

                     Huvepharma NV

                     szalinomicin-nátrium 120 g/kg
                     (Sacox 120 mikrogranulátum)
                     szalinomicin-nátrium 200 g/kg
                     (Sacox 200 mikrogranulátum)

                        Az adalékanyag összetétele

                     Sacox 120 mikrogranulátum:

                                 szalinomicin-nátrium: 114–132 g/kg

                                 szilícium-dioxid: 10–100 g/kg

                                 kalcium-karbonát: 500–700 g/kg

                           szilárd formában
                     (Sacox 200 mikrogranulátum):

                                 szalinomicin-nátrium: 190–220 g/kg

                                 szilícium-dioxid: 50–150 g/kg

                                 kalcium-karbonát: 50–150 g/kg

                           szilárd formában

                        A hatóanyag jellemzése

                     Szalinomicin-nátrium
                     C42H69Na O11,
                     CAS-szám: 55721-31-8,
                     Streptomyces azureus (DSM 32267) erjesztésével előállított monokarboxilsav nátriumsója
                     Kapcsolódó szennyeződések:

                                 —

                                 < 10 mg elaiofilin/kg szalinomicin-nátrium

                                 —

                                 ≤ 2 g 17-epi-20-dezoxi-szalinomicin/kg szalinomicin-nátrium

                                 —

                                 ≤ 10 g 20-dezoxi-szalinomicin/kg szalinomicin-nátrium

                                 —

                                 ≤ 10 g 18,19-dihidro-szalinomicin/kg szalinomicin-nátrium

                                 —

                                 ≤ 10 g metilezett szalinomicin/kg szalinomicin-nátrium

                        Analitikai módszer
                         (1)

                     A takarmány-adalékanyag szalinomicin-tartalmának meghatározására:
                     Nagy teljesítményű folyadék-kromatográfia oszlopról való eluálódás utáni származékképzéssel és spektrofotometriás detektálás (HPLC-PCD-UV-Vis).
                     Az előkeverékek és a takarmányok szalinomicin-tartalmának meghatározására:
                     Nagy teljesítményű folyadék-kromatográfia oszlopról való eluálódás utáni származékképzéssel és spektrofotometriás detektálás (HPLC-PCD-UV-Vis) – EN ISO 14183.

                     Brojlercsirkék

                     —

                     50

                     70

                                 1.

                                 Az adalékanyagok előkeverék formájában keverendők a takarmánykeverékbe.

                                 2.

                                 A használati utasításában fel kell tüntetni a következőket:
                                 „Veszélyes a lófélékre és a pulykákra.”
                                 „Ez a takarmány ionofort tartalmaz,
                                 egyes gyógyászati anyagokkal (pl. tiamulin) történő egyidejű alkalmazása ellenjavallt lehet.”

                                 3.

                                 A szalinomicin-nátriumot tilos keverni más kokcidiosztatikumokkal.

                                 4.

                                 Az engedély jogosultja biztosítja a bakteriális és az Eimeria ssp. elleni rezisztenciára vonatkozó, forgalomba hozatalt követő felügyelet tervezését és végrehajtását.

                                 5.

                                 Várakozási idő: nulla nap.

                                 6.

                                 Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között légzésvédő maszkkal, szemvédővel és bőrvédő eszközökkel kell használni.

                     2027. november 9.

                     150 μg szalinomicin-nátrium/kg máj;
                     40 μg szalinomicin-nátrium/kg vese;
                     15 μg szalinomicin-nátrium/kg izomszövet; 150 μg szalinomicin-nátrium/kg bőr/zsír.

                     Tojójércék

                     12 hét

                     50

                     50

            (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2017/822 végrehajtási rendelete (2017. május 15.) a Bosznia-Hercegovinából származó borokra vonatkozó uniós vámkontingensek megnyitásáról és kezeléséről szóló a 343/2011/EU végrehajtási rendelet módosításáról

text:
               16.5.2017

               HU

               Az Európai Unió Hivatalos Lapja

               L 123/1

         A BIZOTTSÁG (EU) 2017/822 VÉGREHAJTÁSI RENDELETE
   (2017. május 15.)
   a Bosznia-Hercegovinából származó borokra vonatkozó uniós vámkontingensek megnyitásáról és kezeléséről szóló a 343/2011/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére,
   mivel:

               (1)

               Az egyrészről az Európai Közösségek és tagállamaik, másrészről a Bosznia és Hercegovina közötti stabilizációs és társulási megállapodást (2) (a továbbiakban: STM) 2008. június 16-án aláírták, és 2015. június 1-jén hatályba lépett.

               (2)

               Az egyrészről az Európai Közösségek és azok tagállamai, másrészről a Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet (3) (a továbbiakban: jegyzőkönyv) a felek 2016. december 15-én írták alá. A jegyzőkönyvnek az Unió és tagállamai nevében történő aláírására és ideiglenes alkalmazására a Tanács (EU) 2017/75 határozata (4) adott felhatalmazást. A jegyzőkönyv 2017. február 1-jén kezdődő hatállyal ideiglenesen alkalmazandó.

               (3)

               A jegyzőkönyv 5. cikke és IV. melléklete 2017. február 1-jei hatállyal a Bosznia-Hercegovinából származó borokra vonatkozó vámkontingensek módosításáról rendelkezik. A borra vonatkozó vámkontingens az ex 2204 10 és az ex 2204 21 vámtarifaszámok alatt feltüntetett termékek esetében 12 800 hl-ről 25 500 hl-re, az ex 2204 22 és az ex 2204 29 vámtarifaszámok alatt szereplő termékek esetében pedig 3 200 hl-ről 15 100 hl-re emelkedett.

               (4)

               Az STM értelmében a fenti termékekre a vámkontingensek keretein belül preferenciális, nullaszázalékos vámtétel vonatkozik azzal a feltétellel, hogy Bosznia-Hercegovina semmiféle exporttámogatást sem nyújt az érintett mennyiségek kivitelére. A jegyzőkönyv ezen túlmenően megállapítja, hogy a 2017. évre vonatkozóan – a jegyzőkönyv hatálybalépésének és ideiglenes alkalmazásának időpontjától függetlenül – a vámkontingensek teljes mennyiségét alkalmazzák.

               (5)

               A jegyzőkönyvben rögzített, borokra vonatkozó uniós vámkontingensek végrehajtása érdekében a 343/2011/EU bizottsági végrehajtási rendeletet (5) ennek megfelelően módosítani kell.

               (6)

               Mivel a jegyzőkönyv 2017. február 1-jétől alkalmazandó, indokolt a javasolt módosításokat ugyanettől az időponttól alkalmazni.

               (7)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A 343/2011/EU végrehajtási rendelet mellékletének helyébe az e rendelet mellékletében szereplő szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2017. február 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 15-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  HL L 164., 2015.6.30., 2. o.

      (3)  HL L 12., 2017.1.17., 3. o.

      (4)  A Tanács (EU) 2017/75 határozata (2016. november 21.) az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő aláírásáról és ideiglenes alkalmazásáról (HL L 12., 2017.1.17., 1. o.).

      (5)  A Bizottság 343/2011/EU végrehajtási rendelete (2011. április 8.) a Bosznia-Hercegovinából származó borokra vonatkozó uniós vámkontingensek megnyitásáról és kezeléséről (HL L 96., 2011.4.9., 12. o.).

      MELLÉKLET
      „
            MELLÉKLET

               Az Unióba behozott, Bosznia-Hercegovinából származó borokra vonatkozó vámkontingensek

                        Tételszám

                        KN-kód (1)

                        TARIC-albontás

                        Árumegnevezés

                        Éves kontingensmennyiség (hektoliterben) (2)

                        Vámkontingens szerinti vámtétel (3)

                        09.1528

                        2204 10 93

                        »Minőségi pezsgőbor, a friss szőlőből, legfeljebb 2 literes palackban (tartályban) lévő más bor kivételével«.

                        25 500

                        vámmentes

                        2204 10 94

                        2204 10 96

                        2204 10 98

                        2204 21 06

                        2204 21 07

                        2204 21 08

                        2204 21 09

                        ex 2204 21 93

                        19, 29, 31, 41 és 51

                        ex 2204 21 94

                        19, 29, 31, 41 és 51

                        2204 21 95

                        ex 2204 21 96

                        11, 21, 31, 41 és 51

                        2204 21 97

                        ex 2204 21 98

                        11, 21, 31, 41 és 51

                        09.1529

                        2204 22 10

                        Más bor friss szőlőből, 2 literesnél nagyobb, de 10 literesnél nem nagyobb palackban (tartályban)

                        15 100

                        vámmentes

                        2204 22 93

                        11, 21, 31, 41 és 51

                        ex 2204 22 94

                        2204 22 95

                        11, 21, 31, 41 és 51

                        ex 2204 22 96

                        2204 22 97

                        11, 21, 31, 41 és 51

                        2204 22 98

                        2204 29 10

                        2204 29 93

                        ex 2204 29 94

                        11, 21, 31, 41 és 51

                        2204 29 95

                        ex 2204 29 96

                        11, 21, 31, 41 és 51

                        2204 29 97

                        ex 2204 29 98

                        11, 21, 31, 41 és 51

                  ”

         (1)  A Kombinált Nómenklatúra értelmezésére vonatkozó szabályok sérelme nélkül az árumegnevezés szövegét csupán irányadó jellegűnek kell tekinteni, mivel e melléklet keretein belül a preferenciális rendszert a KN-kód határozza meg. Ahol »ex« KN-kód szerepel, a preferenciális rendszert a KN-kód és az ahhoz tartozó árumegnevezés együttes alkalmazásával kell meghatározni.

         (2)  A felek egyikének kérésére egyeztetésre kerülhet sor a kontingensek oly módon történő kiigazítása céljából, hogy az ex 2204 22 és ex 2204 29 alszámra vonatkozó (09.1529 tételszámú) vámkontingensből bizonyos mennyiséget átcsoportosítanak az ex 2204 10 és az ex 2204 21 alszámokra vonatkozó (09.1528 tételszámú) vámkontingensbe. A 2017. évre vonatkozóan – e jegyzőkönyv hatálybalépésének és ideiglenes alkalmazásának időpontjától függetlenül – a vámkontingensek teljes mennyiségét alkalmazzák.

         (3)  A borpiac közös szervezéséről szóló 479/2008/EK tanácsi rendeletnek a támogatási programok, a harmadik országokkal folytatott kereskedelem, a termelési potenciál és borágazat ellenőrzése tekintetében történő végrehajtására vonatkozó részletes szabályok megállapításáról szóló, 2008. június 27-i 555/2008/EK bizottsági rendelet (HL L 170., 2008.6.30., 1. o.) 43. cikke szerinti VI.1. okmányon fel kell tüntetni az alábbi követelményeknek való megfelelést: »Az e tanúsítványon felsorolt termékek nem részesülnek exporttámogatásban«.


title: A Bizottság 1271/2012/EU végrehajtási rendelete ( 2012. december 21. ) az 1122/2009/EK rendelet egyes rendelkezéseitől az egységes támogatási rendszer keretében a 2012-re vonatkozó támogatási kérelmek és támogatási jogosultságoknak a nemzeti tartalékból a 2012-es évben történő kiosztása vagy egységenkénti értékének növelése iránti kérelmek lehetőségei, valamint az egységes kérelem tartalma tekintetében való eltérésről, az 1120/2009/EK rendelettől a támogatási jogosultságok 2012-ben való bejelentése tekintetében való eltérésről, valamint a 73/2009/EK tanácsi rendelettől a jogosultsági feltételek kifizetés előtti ellenőrzése és a mezőgazdasági termelők számára a parcellák rendelkezésre állása kapcsán előírt határidő tekintetében való eltérésről

text:
               28.12.2012

               HU

               Az Európai Unió Hivatalos Lapja

               L 357/10

         A BIZOTTSÁG 1271/2012/EU VÉGREHAJTÁSI RENDELETE
   (2012. december 21.)
   az 1122/2009/EK rendelet egyes rendelkezéseitől az egységes támogatási rendszer keretében a 2012-re vonatkozó támogatási kérelmek és támogatási jogosultságoknak a nemzeti tartalékból a 2012-es évben történő kiosztása vagy egységenkénti értékének növelése iránti kérelmek lehetőségei, valamint az egységes kérelem tartalma tekintetében való eltérésről, az 1120/2009/EK rendelettől a támogatási jogosultságok 2012-ben való bejelentése tekintetében való eltérésről, valamint a 73/2009/EK tanácsi rendelettől a jogosultsági feltételek kifizetés előtti ellenőrzése és a mezőgazdasági termelők számára a parcellák rendelkezésre állása kapcsán előírt határidő tekintetében való eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 142. cikke c) és r) pontjára,
   mivel:

               (1)

               A 73/2009/EK rendelet 41. cikkének (3) bekezdése az említett rendelet 68. cikke (1) bekezdésének c) pontját nem alkalmazó tagállamok számára lehetővé teszi, hogy bizonyos feltételek mellett felhasználják a nemzeti tartalékot. A szóban forgó cikk alkalmazása esetén a tagállamok növelhetik a mezőgazdasági termelőknek kiosztott támogatási jogosultságok egységenkénti értékét és/vagy számát. Az 1122/2009/EK bizottsági rendelet (2) 15. cikkének (1) bekezdése értelmében az egységes támogatási rendszer szerinti támogatási jogosultságok kiosztása vagy növelése iránti kérelmeket a 73/2009/EK rendelet 41. cikke alkalmazásában a tagállamok által meghatározandó időpontig kell benyújtani. Ez az időpont nem lehet későbbi, mint május 15., Észtország, Lettország, Litvánia, Finnország és Svédország esetében pedig június 15.

               (2)

               Az 1122/2009/EK rendelet 11. cikkének (1) bekezdése értelmében az a mezőgazdasági termelő, aki valamely területalapú támogatási rendszer keretében támogatást igényel, évente csak egyetlen egységes kérelmet nyújthat be.

               (3)

               Az 1122/2009/EK rendelet 11. cikkének (2) bekezdése értelmében az egységes kérelmet az egyes tagállamok által meghatározandó időpontig kell benyújtani, amely nem lehet későbbi, mint május 15., Észtország, Lettország, Litvánia, Finnország és Svédország esetében pedig június 15.

               (4)

               Mivel a szélsőséges időjárási körülmények következtében a takarmányárak folyamatosan emelkednek, és ez a legnagyobb gabonaszállítók némelyikére is hatással van, a mezőgazdasági üzemek számos tagállamban nehéz gazdasági helyzetbe kerültek, és 2012 végén komoly pénzügyi problémákkal küzdenek. Tekintettel arra, hogy a mezőgazdasági üzemek gazdasági helyzetének súlyosbodása hosszabb távon és szélesebb körben is hatásokkal járhat, a tagállamok számára lehetővé kell tenni, hogy a 2012-es év tekintetében alkalmazzák a 73/2009/EK rendelet 41. cikkének (3) bekezdését.

               (5)

               Mivel az egységes támogatási rendszer szerinti támogatási jogosultságok nemzeti tartalékból történő kiosztása vagy egységenkénti értékének növelése iránti kérelmek benyújtásának az 1122/2009/EK rendelet 15. cikkének (1) bekezdése szerinti határideje a 2012-es év tekintetében lejárt, lehetővé kell tenni azon tagállamok számára, amelyek a 2012-es évre vonatkozóan alkalmazni kívánják a 73/2009/EK rendelet 41. cikkének (3) bekezdését, hogy a támogatási jogosultságoknak a nemzeti tartalékból történő kiosztása vagy egységenkénti értékének növelése iránti kérelmek benyújtására új határidőt állapítsanak meg.

               (6)

               Továbbá az ilyen tagállamok mezőgazdasági termelői esetében eltérést kell biztosítani az 1122/2009/EK rendelet 11. cikke (1) bekezdésének azon előírásától, amely szerint évente csak egyetlen egységes kérelem nyújtható be.

               (7)

               Emellett azon mezőgazdasági termelők számára, akik élni kívánnak a 73/2009/EK rendelet 41. cikkének (3) bekezdésével, eltérést kell biztosítani az 1122/2009/EK rendelet 11. cikkének (2) bekezdésében meghatározott határidő tekintetében.

               (8)

               Az 1122/2009/EK rendelet 12. cikkének (5) bekezdése értelmében az egységes támogatási rendszer alkalmazásának vagy az egységes támogatási rendszer új ágazatokra való kiterjesztésének első évében a tagállamok eltérhetnek az 1122/2009/EK rendelet 12. cikkének rendelkezéseitől a támogatási jogosultságok tekintetében, ha azokat az egységes kérelem benyújtására előírt legkésőbbi időpontban még nem állapították meg véglegesen. Hasonló eltérést szükséges biztosítani azon támogatási jogosultságok tekintetében is, amelyek kiosztása vagy egységenkénti értékének növelése a 73/2009/EK rendelet 41. cikkének (3) bekezdésével összhangban történik, és a kiosztást vagy növelést még nem állapították meg véglegesen.

               (9)

               Az 1120/2009/EK bizottsági rendelet (3) 8. cikkének (1) bekezdése értelmében a támogatási jogosultságokat kifizetés teljesítésére évente csak egyszer jelentheti be az egységes kérelem benyújtására vonatkozó legkésőbbi időpontban azokat birtokló termelő. E követelmény tekintetében célszerű eltérésről rendelkezni.

               (10)

               A 73/2009/EK rendelet 35. cikkének (1) bekezdése értelmében a támogatási jogosultsághoz tartozó támogatható hektárszámnak megfelelő azon mezőgazdasági parcelláknak, amelyek a kapcsolódó kérelemben feltüntetésre kerülnek, a tagállam által megállapított időpontban a mezőgazdasági termelő rendelkezésére kell állniuk. Ez az időpont nem lehet későbbi, mint a tagállamban a támogatási kérelem módosítására megállapított időpont.

               (11)

               Azon támogatási jogosultságok esetében, amelyek a 73/2009/EK rendelet 41. cikke (3) bekezdésének alkalmazása nyomán kiosztásra kerülnek, vagy egységenkénti értékük növelésre kerül, célszerű eltérést engedélyezni a mezőgazdasági termelők számára a szóban forgó rendelet 35. cikkének (1) bekezdésében megállapított határidő betartása tekintetében.

               (12)

               A 73/2009/EK rendelet 29. cikkének (3) bekezdése értelmében a rendelet I. mellékletében felsorolt támogatási rendszerek keretében a támogatások kifizetésére addig nem kerülhet sor, amíg a jogosultsági feltételeknek a rendelet 20. cikke értelmében a tagállamok által elvégzendő ellenőrzése le nem zárult.

               (13)

               A támogatási jogosultságok – az e rendeletben megállapított egy vagy több eltérés alapján történő, és a 73/2009/EK rendelet 41. cikkének (3) bekezdése szerinti – kiosztásához vagy egységenkénti értékének növeléséhez kapcsolódó, a tagállamok által ellenőrizendő jogosultsági feltételek eltérhetnek az egységes támogatási rendszer keretében jelenleg alkalmazott támogatási jogosultsági feltételektől. Ilyen esetben az új jogosultsági feltételek ellenőrzése miatt – a 73/2009/EK rendelet 29. cikkének (3) bekezdésével összhangban – azon támogatási rendszerek keretében, amelyek nem kapcsolódnak a szóban forgó rendelet 41. cikke (3) bekezdésének alkalmazásához, mindaddig nem kerülhetne sor kifizetésre, amíg az új jogosultsági feltételek ellenőrzése le nem zárult. Az ilyen helyzetek elkerülése érdekében a 73/2009/EK rendelet 29. cikkének (3) bekezdésétől való eltérésről kell rendelkezni a rendelet 41. cikkének (3) bekezdése szerinti támogatási jogosultságok kiosztása vagy egységenkénti értékének növelése tekintetében.

               (14)

               A 73/2009/EK rendelet 29. cikkének (2) bekezdése értelmében továbbá a támogatások kifizetésére évente december 1-je és a következő naptári év június 30-a közötti időszakban kerül sor. E rendelkezéstől eltérve a Bizottság december 1-jét megelőző előlegfizetést írhat elő. Ezt az eltérést a 776/2012/EU bizottsági végrehajtási rendelet (4) biztosítja, amelynek értelmében a tagállamok 2012. október 16-tól a közvetlen kifizetések összegének egy bizonyos százalékáig terjedő előleget fizethetnek a 2012-ben benyújtott kérelmek tekintetében. A 73/2009/EK rendelet 29. cikkének (3) bekezdése tekintetében az eltérést tehát visszamenőleg, 2012. október 16-tól kell biztosítani, hogy azon támogatási rendszerek keretében, amelyek nem kapcsolódnak a szóban forgó rendelet 41. cikke (3) bekezdésének alkalmazásához, sor kerülhessen a támogatások kifizetésére, de csak a jogosultsági feltételek ellenőrzésének lezárása után.

               (15)

               Az e rendeletben meghatározott eltérések a 2012-es naptári évre vonatkoznak. Ezért e rendeletnek az Európai Unió Hivatalos Lapjában való kihirdetését követő napon hatályba kell lépnie.

               (16)

               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,

         ELFOGADTA EZT A RENDELETET:
   1. cikk
   Eltérések az 1122/2009/EK rendelettől
   (1)   Az 1122/2009/EK rendelet 15. cikkének (1) bekezdésétől eltérve a 2012-es év tekintetében a tagállamok engedélyezhetik a mezőgazdasági termelők számára, hogy a 73/2009/EK rendelet 41. cikkének (3) bekezdésével összhangban az egységes támogatási rendszer szerinti támogatási jogosultságok kiosztása vagy egységenkénti értékének növelése iránti kérelmeket legkésőbb 2013. január 31-ig nyújtsák be.
   (2)   Az 1122/2009/EK rendelet 11. cikke (1) bekezdésének első albekezdésétől eltérve a 2012-es év tekintetében azok a mezőgazdasági termelők, akik a tagállamok által a szóban forgó rendelet 11. cikkének (2) bekezdésével összhangban meghatározott határidőn belül valamely területalapú támogatási rendszer keretében egységes kérelmet nyújtottak be, és akik e cikk (1) bekezdésével összhangban támogatási jogosultságok kiosztása vagy egységenkénti értékének növelése iránti kérelmet nyújtottak be, legkésőbb 2013. január 31-ig a 73/2009/EK rendelet 41. cikkének (3) bekezdése szerinti külön támogatási kérelmet nyújthatnak be.
   (3)   Az 1122/2009/EK rendelet 11. cikke (2) bekezdésének első albekezdésétől eltérve a 2012-es év tekintetében a tagállamok engedélyezhetik, hogy azok a mezőgazdasági termelők, akik e cikk (1) bekezdésével összhangban támogatási jogosultságok kiosztása vagy egységenkénti értékének növelése iránti kérelmet nyújtottak be, és nem nyújtották be az e cikk (2) bekezdésében említett egységes kérelmet, legkésőbb 2013. január 31-ig a 73/2009/EK rendelet 41. cikkének (3) bekezdése szerinti egységes kérelmet nyújtsanak be.
   (4)   Az (1) bekezdéssel összhangban benyújtott, támogatási jogosultságok kiosztása vagy egységenkénti értékének növelése iránti kérelmek a (2) és (3) bekezdés szerinti külön támogatási kérelemnek vagy egységes támogatási kérelemnek minősülnek.
   (5)   E cikk (1) bekezdésének alkalmazása esetén a tagállamok eltérhetnek az 1122/2009/EK rendelet 12. cikkének a támogatási jogosultságokra vonatkozó rendelkezéseitől, amennyiben a támogatási jogosultságok kiosztása vagy egységenkénti értékének növelése az e cikk (2) és (3) bekezdésében meghatározott legkésőbbi időpontban még nem került véglegesen megállapításra.
   2. cikk
   Eltérés az 1120/2009/EK rendelettől
   Az 1120/2009/EK rendelet 8. cikke (1) bekezdésének első albekezdésétől eltérve a 2012-es év tekintetében azon támogatási jogosultságokat, amelyek egységenkénti értéke e rendelet 1. cikke értelmében növelésre kerül, a megnövelt értékű kifizetés teljesítésére bejelentheti a 2013. január 31-én azokat birtokló termelő.
   Az e rendelet 1. cikkének megfelelően a termelők részére újonnan kiosztott támogatási jogosultságok, valamint azok a támogatási jogosultságok, amelyek egységenkénti értéke növelésre került, a 2012-es naptári év vonatkozásában bejelentettnek tekintendők.
   3. cikk
   Eltérés a 73/2009/EK rendelettől
   (1)   A 73/2009/EK rendelet 41. cikkének (3) bekezdése szerinti támogatási jogosultságok kiosztásához vagy egységenkénti értékének növeléséhez kapcsolódó kifizetésekre a 2012-es naptári év tekintetében kizárólag az után kerülhet sor, hogy az érintett tagállam – az e rendelet 1. és 2. cikke szerinti egy vagy több eltérés igénybevétele esetén – elvégezte az adott támogatásra vonatkozó jogosultsági feltételek ellenőrzését.
   (2)   A 73/2009/EK rendelet 29. cikkének (3) bekezdésétől eltérve a rendelet I. mellékletében felsorolt – az e cikk (1) bekezdésében említett támogatásoktól eltérő – támogatási rendszerek keretében a támogatások kifizetésére a 2012-es naptári év tekintetében attól függetlenül sor kerülhet, hogy megtörtént-e az e cikk (1) bekezdése szerinti támogatásra vonatkozó jogosultsági feltételek ellenőrzése.
   (3)   A 73/2009/EK rendelet 35. cikkének (1) bekezdésétől eltérve – a rendelet 41. cikkének (3) bekezdésével összhangban, és az e rendelet 1. és 2. cikke szerinti eltérések közül egy vagy több alapján – újonnan kiosztott vagy az egységenkénti érték tekintetében megnövelt támogatási jogosultsághoz tartozó támogatható hektárszámnak megfelelő mezőgazdasági parcelláknak 2013. január 31-én az érintett mezőgazdasági termelő rendelkezésére kell állniuk.
   4. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   A 3. cikk (1) és (2) bekezdését 2012. október 16-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 21-én.

            a Bizottság részéről

            az elnök

         José Manuel BARROSO

      (1)  HL L 30., 2009.1.31., 16. o.

      (2)  HL L 316., 2009.12.2., 65. o.

      (3)  HL L 316., 2009.12.2., 1. o.

      (4)  HL L 231., 2012.8.28., 8. o.


title: A Tanács 580/2010/EU végrehajtási rendelete ( 2010. június 29. ) a többek között Ukrajnából származó vasalódeszkák behozatalára vonatkozó végleges dömpingellenes vám kivetéséről szóló 452/2007/EK rendelet módosításáról

text:
               2.7.2010

               HU

               Az Európai Unió Hivatalos Lapja

               L 168/12

         A TANÁCS 580/2010/EU VÉGREHAJTÁSI RENDELETE
   (2010. június 29.)
   a többek között Ukrajnából származó vasalódeszkák behozatalára vonatkozó végleges dömpingellenes vám kivetéséről szóló 452/2007/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 11. cikke (3) bekezdésére,
   tekintettel az Európai Bizottság által a tanácsadó bizottsággal folytatott konzultációját követően benyújtott javaslatra,
   mivel:
   1.   AZ ELJÁRÁS

   1.1.   Hatályos intézkedések

               (1)

               A Tanács a 452/2007/EK rendelettel (2) (a továbbiakban: eredeti rendelet) végleges dömpingellenes vámot vetett ki a többek között Ukrajnából származó vasalódeszkák behozatalára. Az intézkedések 9,9 %-os értékvám kivetésére irányulnak.

         1.2.   Felülvizsgálati kérelem

               (2)

               2008 augusztusában az alaprendelet 11. cikkének (3) bekezdésén alapuló, részleges időközi felülvizsgálat iránti kérelem érkezett a Bizottsághoz (a továbbiakban: időközi felülvizsgálat). 2008 decemberében megtörtént a kérelem kiegészítése. A kérelmet, amelynek hatálya a dömping kivizsgálására korlátozódott, egy ukrán exportáló gyártó, az Eurogold Industries Ltd. (a továbbiakban: kérelmező vagy EGI) nyújtotta be. A kérelmező együttműködött abban a vizsgálatban, amely az eredeti rendeletben szereplő megállapításokhoz és következtetésekhez vezetett (a továbbiakban: eredeti vizsgálat). Az kérelmezőre – aki az érintett termék egyetlen ismert ukrán gyártója – 9,9 %-os dömpingellenes vám alkalmazandó.

               (3)

               Kérelmében a kérelmező azt állította, hogy az intézkedéshez vezető körülmények megváltoztak, és ezek a változások tartósnak bizonyulnak. A kérelmező prima facie bizonyítékot szolgáltatott arról, hogy a dömping ellensúlyozásához a továbbiakban nincs szükség a jelenlegi mértékű intézkedés fenntartására.

         1.3.   A felülvizsgálat megindítása

               (4)

               Minthogy a tanácsadó bizottsággal folytatott konzultációt követően megállapítást nyert, hogy elegendő bizonyíték áll rendelkezésre időközi felülvizsgálat megindításához, a Bizottság úgy döntött, hogy az alaprendelet 11. cikkének (3) bekezdése alapján részleges időközi felülvizsgálatot indít, amelynek hatályát az EGI-t érintő dömping kivizsgálására korlátozza. A Bizottság 2009. április 9-én értesítést tett közzé az Európai Unió Hivatalos Lapjában a felülvizsgálat megindításáról (3) (a továbbiakban: vizsgálat megindításáról szóló értesítés), és megkezdte a vizsgálatot.

         1.4.   Érintett termék és hasonló termék

               (5)

               Az időközi felülvizsgálat tárgyát képező termék azonos az eredeti vizsgálat tárgyát képező termékkel, azaz a jelenleg az ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 és ex 8516 90 00 KN-kód alá tartozó, Ukrajnából származó, állványra rögzített vagy állvány nélküli vasalódeszka, gőzelszívással és/vagy fűtéssel és/vagy fújófunkcióval ellátott felülettel vagy anélkül, beleértve az ujjafát és az alaptartozékokat, vagyis a lábakat, a huzatot és a vasalórácsot is.

               (6)

               Az Ukrajnában gyártott és belföldi piacon értékesített, illetve a Közösségbe exportált érintett termék ugyanazokkal az alapvető fizikai és műszaki tulajdonságokkal rendelkezik és felhasználása ugyanúgy történik, ezért az alaprendelet 1. cikkének (4) bekezdése értelmében hasonló terméknek minősül.

         1.5.   Az érintett felek

               (7)

               A Bizottság hivatalosan értesítette az uniós gazdasági ágazatot, a kérelmezőt és az exportáló ország hatóságait az időközi felülvizsgálat megindításáról. Az érdekelt feleknek lehetőségük nyílt álláspontjuk írásbeli ismertetésére és meghallgatáson való részvételre.

               (8)

               A Bizottság a kérelmezőnek kérdőívet küldött, és az erre a célra meghatározott határidőn belül megkapta a választ. A Bizottság összegyűjtött és ellenőrzött minden olyan információt, amelyet a dömping megállapításához szükségesnek tartott, valamint ellenőrző látogatást tett a kérelmező telephelyén:

                           —

                           Eurogold Industries Ltd, Zhitomir, Ukrajna, és

                           —

                           annak Eurogold Service Zumbühl & Co. kapcsolt vállalata (a továbbiakban: EGS), Zug, Svájc.

         1.6.   Vizsgálati időszak

               (9)

               A vizsgálat a 2008. január 1. és 2008. december 31. közötti időszakban zajlott (a továbbiakban: vizsgálati időszak).

         2.   A VIZSGÁLAT EREDMÉNYEI

   2.1.   Rendes érték

               (10)

               A rendes érték meghatározásához a Bizottság először azt vizsgálta, hogy az EGI által független fogyasztók részére belföldön értékesített hasonló termék teljes volumene reprezentatív-e az Unióba irányuló teljes exporteladásával összevetve. Az alaprendelet 2. cikke (2) bekezdésének megfelelően a belföldi értékesítést akkor tekintik reprezentatívnak, ha az érintett termék belföldi összértékesítésének volumene eléri az Unióba irányuló teljes exportértékesítés 5 %-át. Az EGI által a hasonló termékből belföldön értékesített teljes volumen reprezentatívnak bizonyult.

               (11)

               Az EGI által a belföldi piacon értékesített minden olyan terméktípus esetében, amelyeket az Unióba irányuló exportra eladott terméktípussal közvetlenül összevethetőnek találtak, megvizsgálták, hogy az alaprendelet 2. cikke (2) bekezdésének alkalmazásában a belföldi eladások megfelelően reprezentatívak voltak-e. Egy adott terméktípus belföldi értékesítése abban az esetben minősült megfelelően reprezentatívnak, ha az említett terméktípus vizsgálati időszak alatti, független fogyasztóknak történő teljes belföldi értékesítési volumene az Unióba exportált, összehasonlítható terméktípus teljes értékesítési mennyiségének legalább 5 %-át tette ki.

               (12)

               Azt is megvizsgálták, hogy az egyes típusok belföldi értékesítései az alaprendelet 2. cikkének (4) bekezdése szerint rendes kereskedelmi forgalom keretében megvalósított értékesítéseknek tekinthetők-e. Ezt oly módon állapították meg, hogy az érintett termék minden egyes exportált típusára meghatározták a vizsgálati időszak folyamán a belföldi piacon, független vevők részére történt nyereséges értékesítés arányát.

               (13)

               Azon terméktípusoknál, amelyek belföldi piacon értékesített volumenének több mint 80 %-át egységköltség fölött értékesítették, és amelyek esetében az eladási ár súlyozott átlaga legalább az előállítási egységköltség szintjén volt, a terméktípusonkénti rendes érték megállapítása az érintett típus belföldi piacon értékesített teljes volumenére alkalmazott valós árak súlyozott átlagának kiszámításával történt, függetlenül attól, hogy az értékesítések nyereségesek voltak-e.

               (14)

               Azokban az esetekben, amikor egy terméktípus nyereséges értékesítése legfeljebb a típus teljes értékesítési mennyiségének 80 %-át tette ki, vagy amikor a típus súlyozott átlagára nem érte el az egységnyi előállítási költséget, a rendes érték meghatározása a tényleges belföldi ár alapján történt, amelyet a szóban forgó típus vizsgálati időszak alatti, kizárólag nyereséges belföldi értékesítéseinek súlyozott átlagáraként számítottak ki.

               (15)

               Amikor az EGI által értékesített érintett termék belföldi árait nem lehetett felhasználni a rendes érték megállapítására, az alaprendelet 2. cikke (3) bekezdésének megfelelően kellett a rendes értéket kiszámítani.

               (16)

               Ha a rendes értéket az alaprendelet 2. cikkének (3) bekezdése alapján számították ki, az értékesítési, általános és igazgatási költségek és a nyereség összege az alaprendelet 2. cikke (6) bekezdésének bevezető fordulata szerint az EGI hasonló termékének termelésére és a rendes kereskedelmi forgalom során történő értékesítésre vonatkozó tényleges adatokon alapult.

               (17)

               A megállapítások nyilvánosságra hozatala után az EGI azt állította, hogy az értékesítési, általános és igazgatási költségeknek a rendes érték kiszámításánál használt százalékos aránya nem felel meg annak, amely a belföldi értékesítésnél a rendes kereskedelmi forgalomban tapasztalható, és ezért egyes kiszámított rendes értékeket túlbecsültek.

               (18)

               Az érvet a Bizottság megvizsgálta, de alaptalannak találta, mivel az értékesítési, általános és igazgatási költségeknek a rendes érték kiszámításánál használt százalékos aránya megfelel a belföldi értékesítésnél jelentett aránynak, attól függetlenül, hogy az értékesítéseket a rendes kereskedelmi forgalomban valósították-e meg, ugyanis azt a forgalom százalékában fejezték ki. A kérelmet ezért elutasították.

         2.2.   Exportár

               (19)

               Az EGI az Unióba irányuló exportértékesítést közvetlenül, illetve a vele kapcsolatban álló vállalaton, a svájci székhelyű EGS-en keresztül, független fogyasztók részére végezte.

               (20)

               Azokban az esetekben, amikor az Unióba irányuló exportértékesítés közvetlenül történt független fogyasztók részére, az exportárakat az érintett termékért ténylegesen fizetett vagy fizetendő árak alapján állapították meg, az alaprendelet 2. cikke (8) bekezdésének megfelelően.

               (21)

               Azokban az esetekben, amikor az exportértékesítés az Unión belüli szabad forgalomba bocsátott termékek tekintetében minden importot érintő feladatot végző (azaz a vállalattal kapcsolatban álló importőr feladatait ellátó) EGS-en keresztül történt, az exportárat az alaprendelet 2. cikke (9) bekezdésének megfelelően azon árak alapján állapították meg, amelyeken az importált termékek elsőként viszonteladásra kerültek egy független vásárló részére. Ennek érdekében kiigazításokra került sor a keletkezett nyereségek, valamint az összes olyan költség figyelembevétele céljából, amely az import és a viszonteladás között merült fel, hogy megbízható exportárat lehessen megállapítani. E célból – a keletkezett nyereségekre vonatkozó, független importőröktől származó új információk hiányában – az eredeti vizsgálat során használt nyereségszázalékkal megegyező nyereségszázalékot alkalmaztak.

               (22)

               Az EGI – az alaprendelet 11. cikkének (10) bekezdése értelmében – azt állította, hogy amennyiben az exportárat az alaprendelet 2. cikke (9) bekezdésének megfelelően állapítják meg, a fizetett dömpingellenes vámot nem kellene költségként levonni, mivel – a kérelmező szerint – az megfelelő módon megjelenik az viszonteladói árakban.

               (23)

               A fenti állítást alátámasztó, számos eladásiár-kalkulációt tartalmazó bizonyítékot vizsgálatnak vetették alá. A számítások azonban a vizsgálati időszak alatt értékesített modelleknek csak egy részére vonatkoztak, és az eladási árakban nem minden esetben jelent meg teljes mértékben a dömpingellenes vám. Ennek következtében a benyújtott bizonyíték nem tekinthető döntőnek azzal kapcsolatban, hogy a dömpingellenes vám megjelent-e a viszonteladói árakban. A kérelmet ezért visszautasították, és az EGS-en keresztül az Unióba történő értékesítések exportárainak megállapításakor – az alaprendelet 2. cikke (9) bekezdésének megfelelően – a dömpingellenes vámot költségként levonták.

               (24)

               A megállapítások nyilvánosságra hozatala után az EGI megismételte állítását. Új bizonyítékokat vagy az állítás alátámasztására felhozott új érveket azonban nem sorakoztatott fel. A kérelmet ezért elutasították.

         2.3.   Összehasonlítás

               (25)

               A rendes érték és az exportár összehasonlítása a gyártelepi ár alapján történt. A rendes érték és az exportár méltányos összehasonlításának biztosítása céljából – az alaprendelet 2. cikke (10) bekezdésének megfelelően – szükséges és indokolt esetben kiigazítás formájában figyelembe vették a szállítási, csomagolási és hitelköltségeket, valamint a jutalékokat.

               (26)

               A megállapítások nyilvánosságra hozatala után kiderült, hogy a csomagolási költségekkel kapcsolatos egyes kiigazítások pénznemének téves átváltása következtében számítási hiba történt. Ezt kijavították, és a dömpingkülönbözet kiszámítását is ennek megfelelően módosították.

               (27)

               A megállapítások nyilvánosságra hozatala után az EGI azt is állította, hogy a rendes érték kiszámításakor a rendes kereskedelmi forgalmon kívül lezajló belföldi értékesítésekre vonatkozó kiigazításokat figyelmen kívül kellene hagyni, és az adott terméktípus egyéb értékesítése hiányában a rendes kereskedelmi forgalomban értékesített egyéb terméktípusokra alkalmazott átlagos kiigazításokat kellene felhasználni, mivel kizárólag ezek a kiigazítások tükröznék a rendes érték kiszámításához használt értékesítési, általános és igazgatási költségek részét képező költségeket.

               (28)

               Ezt az érvet a Bizottság megvizsgálta, de nem fogadta el, mert a kiigazítások kizárólag összehasonlítási célra használatosak, és általában az egyes tranzakciók tényleges, konkrét költségeit tükrözik, objektív elemek és ezért függetlenek attól, hogy az értékesítést végül a rendes kereskedelmi forgalomban hajtották végre vagy sem.

               (29)

               Ennek az érvnek a kivizsgálása során kiderült továbbá, hogy helytelen kiigazításokat használtak a rendes értékek megállapítására azon terméktípusok esetében, amelyeknél belföldi értékesítés nem történt. Ezt úgy javították ki, hogy a belföldi értékesítésekre vonatkozó összes kiigazítás átlagát használták fel, és a számításokat ennek megfelelően megváltoztatták. Az EGI azt állította, hogy hitelköltségre vonatkozó kiigazításokat kellene alkalmazni ezekre a terméktípusokra, mivel a hitelköltségeket a rendes érték kiszámításához használt értékesítési, általános és igazgatási költségek magukban foglalják. Ezt az állítást a Bizottság visszautasította, mivel a szóban forgó terméktípusokat ténylegesen soha nem értékesítették belföldi piacon, és ezért semmi nem bizonyította kifizetésük késedelmességét. Ennek fényében a Bizottság felhívja a figyelmet arra, hogy a hitelköltségre vonatkozó kiigazítás nem tényleges fizetési feltételeken és költségeken alapul, hanem egy olyan alternatív költségen, amely az értékesítés időpontjában – megállapodás alapján – meghatározott fizetési feltételeken nyugszik.

         2.4.   Dömpingkülönbözet

               (30)

               Az alaprendelet 2. cikke (11) bekezdésének megfelelően árutípusonként összehasonlították a súlyozott átlaggal számított rendes értéket az érintett termék megfelelő típusa exportárának súlyozott átlagával. Ez az összehasonlítás alátámasztotta a dömping fennállását.

               (31)

               Az EGI esetében a dömpingkülönbözet a nettó, európai uniós határparitáson számított ár százalékában kifejezve, vámfizetés nélkül 7,0 %.

               (32)

               Az alaprendelet 11. cikke (3) bekezdésének megfelelően megvizsgálták azt is, hogy a megállapítások indokoltan tartósnak tekinthetők-e.

               (33)

               A kérelmező és kapcsolódó vállalata értékesítési csatornáinak szervezeti átalakítása eladásainak nagyobb része esetében már megszilárdult és ezért tartósnak tekinthető. Az időközi felülvizsgálat megindításához vezető körülmények tehát a közeli jövőben feltehetően nem fognak megváltozni olyan mértékben, hogy az a felülvizsgálat megállapításait befolyásolná. A vizsgálat folyamán továbbá nem merült fel olyan tényező, amely arra utalna, hogy az új körülmények nem tartós jellegűek. Ennek megfelelően megállapítható, hogy a megváltozott körülmények tartósnak tekinthetők.

         3.   DÖMPINGELLENES INTÉZKEDÉSEK

               (34)

               Az eredeti vizsgálatban az EGI bizonyult az egyetlen vasalódeszkát exportáló ukrán gyártónak. Ezért az EGI dömpingkülönbözetének meghatározásához használt módszer szolgált az érintett termék bármely más ukrán exportáló gyártója dömpingkülönbözetének kiszámítására.

               (35)

               A felülvizsgálat eredményei alapján tehát helyénvalónak tűnik az Ukrajnából származó érintett termék behozatalára alkalmazandó dömpingellenes vám 7,0 %-ra való módosítása.

               (36)

               A Bizottság tájékoztatta az érdekelt feleket az alapvető tényekről és szempontokról, amelyek alapján a többek között Ukrajnából származó érintett termék behozatalára vonatkozó végleges dömpingellenes vám kivetéséről szóló 452/2007/EK tanácsi rendelet módosítását javasolja; emellett lehetőséget adott az érdekelt feleknek észrevételeik megtételére. Ezeket az észrevételeket e rendelet megfogalmazása során indokolt esetben figyelembe vették,

         ELFOGADTA EZT A RENDELETET:
   1. cikk
   A 452/2007/EK rendelet 1. cikkének (2) bekezdésében található táblázatban az összes ukrajnai vállalatra vonatkozó bejegyzés helyébe a következő bejegyzés lép:

                  „Ukrajna

                  Minden vállalat

                  7,0

                  —”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2010. június 29-én.

            a Tanács részéről

            az elnök

         E. ESPINOSA

      (1)  HL L 343., 2009.12.22., 51. o.

      (2)  HL L 109., 2007.4.26., 12. o.

      (3)  HL C 85., 2009.4.9., 28. o.